IT บวกแรง 8% นิวไฮในรอบ 8 ปีครึ่ง! คาดเก็งกำไรหุ้นเล็ก-ลุ้นปีนี้เทิร์นอะราวด์
IT บวกแรง 8% นิวไฮในรอบ 8 ปีครึ่ง! คาดเก็งกำไรหุ้นเล็ก-ลุ้นปีนี้เทิร์นอะราวด์
19 พ.ค. 2564

ผู้สื่อข่าวรายงานว่า  ราคาหุ้นบริษัท ไอที ซิตี้ จำกัด (มหาชน)  หรือ IT โดยหุ้นปิดภาคเช้าวันนี้(19พ.ค.64) อยู่ที่ระดับ 6.50 บาท บวก 0.50 บาท หรือ 8.33% ด้วยมูลค่าซื้อขาย 38.70 ล้านบาท ราคาหุ้นสูงสุดในรอบ 8 ปี 6 เดือน โดยเทียบตั้งแต่หุ้นยืนที่ระดับ 6.60 บาท เมื่อวันที่ 8 พ.ย.2555 คาดเก็งกำไรหุ้นเล็ก

โดย IT รายงานผลการดำเนินงานไตรมาส 1 สิ้นสุดวันที่ 31 มีนาคม 2564 พลิกมีกำไรสุทธิ 40.98 ล้านบาท จากช่วงเดียวกันของปีก่อนขาดทุนสุทธิ 32.64 ล้านบาท เนื่องจากยอดรายได้รวมไตรมาสที่ 1/2564 เท่ากับ 2,097.28 ล้านบาท เพิ่มขึ้น 35.22 % เทียบยอดขายสุทธิงวดเดียวกันปีก่อน คาดหนุนผลงานปีนี้พลิกกำไร
